**Ministru kabineta noteikumu projekta “Preču iznīcināšanas un atteikšanās no precēm par labu valstij piemērošanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Preču iznīcināšanas un atteikšanās no precēm par labu valstij piemērošanas kārtība” (turpmāk – noteikumu projekts) mērķis ir paredzēt muitas procedūrām pakļauto preču iznīcināšanas kārtību. Tāpat noteikumu projektā tiek paredzēta kārtība, kādā persona var atteikties no precēm par labu valstij. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 6.panta 16. un 17.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2017.gada 1.augustam kārtību par preču iznīcināšanu noteica Ministru kabineta 2012.gada 10.janvāra noteikumi Nr.34 “Noteikumi par muitošanas režīma – preču iznīcināšana – piemērošanu” (turpmāk – MK noteikumi Nr.34). Kārtība par atteikšanos no precēm par labu valstij tika noteikta 2004.gada 18.marta Muitas likumā, kas zaudējis spēku ar 2016.gada 2.jūnija Muitas likumu (turpmāk – Likums). Saskaņā ar Likuma pārejas noteikumu 21.punktu līdz 2017.gada 1.augustam jāizdod Ministru kabineta noteikumi, kas skar preču muitošanas kārtību un muitas procedūras. Ņemot vērā minēto un atbilstoši Likumā noteiktajam pilnvarojumam, sagatavots Ministru kabineta noteikumu projekts “Preču iznīcināšanas un atteikšanās no precēm par labu valstij piemērošanas kārtība” (turpmāk – noteikumu projekts).1) Noteikumu projekta 2.punkts paredz, ka ārpussavienības preci, kas atzīta par valstij piekritīgu mantu un ir iznīcināmas, iznīcina saskaņā ar valstij piekritīgās mantas iznīcināšanu reglamentējošiem normatīvajiem aktiem (Ministru kabineta 2013.gada 26.novembra noteikumi Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”).2) Ar 2016.gada 1.maiju tiek piemērota Eiropas Parlamenta un Padomes 2013.gada 9.oktobra regula Nr.952/2013 (ES), ar ko izveido Savienības Muitas kodeksu (turpmāk – Regula Nr.952/2013) (publicēta Eiropas Savienības Oficiālajā Vēstnesī L269, 10.10.2013.). Papildus Eiropas Komisija saskaņā ar Regulā Nr.952/2013 ietvertajām deleģēšanas un īstenošanas normām ir izstrādājusi Regulas Nr.952/2013 deleģētos un īstenošanas aktus: **-** Komisijas 2015.gada 28.jūlija Deleģētā regula (ES) Nr.2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – Regula Nr.2015/2446) (publicēta Eiropas Savienības Oficiālajā Vēstnesī L343, 29.12.2015.);Regulas Nr.952/2013 197.pants paredz, ka, ja muitas dienestiem ir pamatoti iemesli tā rīkoties, tie var pieprasīt, lai muitai uzrādītās preces tiktu iznīcinātas, un muitas dienesti par to attiecīgi informē preču valdītāju. Iznīcināšanas izmaksas sedz preču valdītājs. Regulas Nr. 952/2013 198. panta 1. punkta b) apakšpunkta ceturtais ievilkums nosaka, ka muitas dienesti veic visus vajadzīgos pasākumus – tostarp konfiskāciju un pārdošanu vai arī iznīcināšanu –, lai atsavinātu preces gadījumos, ja preces nevar izlaist sakarā ar to, ka uz precēm attiecas aizliegumi vai ierobežojumi. Regulas Nr.952/2013 198.panta 1.punkta b) apakšpunkta ceturtajā ievilkumā minētie aizliegumi vai ierobežojumi var būt, piemēram, ja precēm nav CE marķējuma, precēm beidzies derīguma termiņš un citi gadījumi, kad vienīgā iespējamā rīcība ar precēm ir to iznīcināšana.Ņemot vērā minēto, noteikumu projekta 2.1. apakšnodaļā tiek paredzēts, ka saskaņā ar Regulas Nr. 952/2013 197.pantu iznīcina:- ārpussavienības preces, par kurām Valsts ieņēmumu dienesta (turpmāk - VID) rīcībā ir informācija, ka uz tām attiecas Regulas Nr. 952/2013 198. panta 1. punkta “b” apakšpunkta iv punktā minētie aizliegumi un ierobežojumi un ar konkrētajām precēm nav pieļaujama cita rīcība, kā vien to iznīcināšana (noteikumu projekta 3.1.apakšpunkts); - ārpussavienības preces, pēc preču īpašnieka, valdītāja, muitas atļaujas turētāja vai tā pilnvarotās personas (turpmāk – persona) pieteikuma, ja tā VID ir sniegusi informāciju par precēm, kuras atrodas pagaidu uzglabāšanā, brīvajā zonā vai kādā citā muitas procedūrā un uz tām attiecas Regulas Nr. 952/2013 198. panta 1. punkta “b” apakšpunkta iv punktā minētie aizliegumi un ierobežojumi un ar konkrētajām precēm nav pieļaujama cita rīcība, kā vien to iznīcināšana (noteikumu projekta 3.2. apakšpunkts).; - pasta komersanta rīcībā esošās ārpussavienības preces, kas ir neizsniegtie pasta sūtījumi, aizliegtie priekšmeti vai pasta sūtījumi pēc uzglabāšanas termiņa beigām, kuras ir jāiznīcina saskaņā ar pasta jomu reglamentējošiem normatīvajiem aktiem (Ministru kabineta 2010. gada 1. jūnija noteikumi Nr. 493 “Noteikumi par rīcību ar neizsniegtiem pasta sūtījumiem un kārtību, kādā pasta komersants atver pasta sūtījumus un rīkojas ar to saturu”) (noteikumu projekta 3.3. apakšpunkts).Noteikumu projekta 4.punkts paredz, ka personai (noteikumu projekta 3.2.apakšpunkts) vai pasta komersantam (noteikumu projekta 3.3.apakšpunkts) sniedzot informāciju VID jāiesniedz:- informāciju par preču veidu, Kombinētās nomenklatūras kodu, daudzumu (bruto un neto svars), vērtību;- muitas deklarācijas vai ieraksta deklarētāja reģistra numuru, ja uz precēm attiecas muitas deklarācija vai ieraksts deklarētāja reģistros;- regulas Nr. 952/2013 145. pantā noteiktās pagaidu uzglabāšanas deklarācijas numuru, pagaidu uzglabāšanas gadījumā;- preču uzskaites un ievedamo preču transporta pavaddokumentus, ja preces ievestas brīvajā zonā;- informāciju par preču iznīcināšanas iemeslu un iznīcināšanas vietu;- informāciju par preču iepakojuma materiālu;- regulas Nr. 952/2013 163. pantā noteiktos pavaddokumentus; - attiecīgās kompetentās iestādes izdotu dokumentu, kas nosaka, ka ar konkrētajām precēm nav pieļaujama cita rīcība, kā vien to iznīcināšana. Šādu kompetentās iestādes izdotu dokumentu nav jāiesniedz par ārpussavienības precēm, kas ir neizsniegtie pasta sūtījumi, aizliegtie priekšmeti vai pasta sūtījumi pēc uzglabāšanas termiņa beigām, kuras ir jāiznīcina saskaņā ar pasta jomu reglamentējošiem normatīvajiem aktiem.Kompetentā iestāde noteikumu projekta izpratnē var būt, piemēram, Ārlietu ministrijas Stratēģiskas nozīmes preču eksporta kontroles nodaļa, Ārlietu ministrijas Ārējās tirdzniecības un ārējo ekonomisko sakaru veicināšanas departaments, Valsts policijas Galvenās kartības policijas Prevencijas pārvaldes Licencēšanas un atļauju sistēmas nodaļa, Patērētāju tiesību aizsardzības centrs, Veselības inspekcija, Zāļu valsts aģentūra, Valsts kultūras pieminekļu aizsardzības inspekcija, Dabas aizsardzības pārvalde, Pārtikas un veterinārais dienests, Valsts augu aizsardzības dienests, Valsts vides dienests (turpmāk - VVD) u.c.Persona noteikumu projekta 4.punktā minēto informāciju un dokumentus iesniedz VID papīra formā vai elektroniska dokumenta veidā, vai izmantojot VID Elektroniskās deklarēšanas sistēmu (turpmāk – EDS).VID pēc personas sniegtās informācijas un dokumentu saņemšanas, regulas Nr. 952/2013 22. panta 3.punktā noteiktajā termiņā (nekavējoties un vēlākais 120 dienu laikā no pieteikuma pieņemšanas dienas) pieņem lēmumu par preču iznīcināšanu vai par atteikumu preces iznīcināt saskaņā ar Regulas Nr.952/2013 197.pantu. Administratīvā procesa likuma 69.panta pirmā daļa nosaka, ka administratīvo aktu var izdot mutvārdus vai citādi, ja tas paredzēts piemērojamā normatīvajā aktā. Ievērojot minēto, noteikumu projekta 6.punkts paredz, ka VID lēmumu par preču iznīcināšanu izdod, ietverot tajā tikai Administratīvā procesa likuma 67.panta otrās daļas 8.punktā minēto informāciju – lēmumā tiek iekļauta informācija par personai uzlikto tiesisko pienākumu (noteikta rīcība vai tās aizliegums) vai tam piešķirtās, apstiprinātās vai noraidītās tiesības.Noteikumu projekta 7.punkts paredz, ka VID pieņem lēmumu atteikt preces iznīcināt saskaņā ar Regulas Nr.952/2013 197.pantu, ja persona nav sniegusi noteikumu projekta 4.punktā minētās ziņas un dokumentus. Ja personai tomēr ir ekonomiska nepieciešamība preces iznīcināt, tad tā to var darīt ievērojot noteikumu projekta 2.2.nodaļā minēto kārtību.Ja VID ir pieņēmis pieņem lēmumu par preču iznīcināšanu, tajā norāda vai personai atļauts preces iznīcināt patstāvīgi, vai tikai muitas amatpersonas klātbūtnē. Ja persona preces var iznīcināt patstāvīgi, tad tā trīs darbdienu laikā pēc preču iznīcināšanas pabeigšanas VID iesniedz aktu par preču iznīcināšanu. Savukārt, ja preču iznīcināšanā piedalās muitas amatpersona, aktu par preču iznīcināšanu sastāda nevis persona, bet gan muitas amatpersona. Akts tiek sastādīts divos eksemplāros, no kuriem vienu uzglabā VID, bet otru nodod personai.3) Noteikumu projekta 2.2. nodaļā noteikta kārtība, kādā tiek piemērota preču iznīcināšana gadījumos, ja to piesaka persona, kas iesniedz muitas deklarāciju pārstrādes procedūras izmantošanai vai kuras vārdā minētā deklarācija ir iesniegta, vai persona, kurai ir nodotas tiesības un pienākumi attiecībā uz muitas procedūru. Saskaņā ar noteikumu projekta 14.punktu persona muitas deklarācijai pievieno:- Regulas Nr. 952/2013 163. pantā noteiktos preču pavaddokumentus (pavaddokumentus, kas vajadzīgi, lai varētu piemērot noteikumus, ar kuriem reglamentē muitas procedūru, kam preces tiek deklarētas, ir deklarētāja rīcībā un pieejami muitas dienestiem muitas deklarācijas iesniegšanas brīdī.- Galvojumu muitas nodokļa parādam, kas var rasties. Galvojums muitas nodokļa parāda, kas var rasties, nodrošināšanai nav nepieciešams, ja muitas parāds, kas var rasties, ir mazāks par EUR 1000.00. - atbilstoši MK noteikumos Nr. 34 noteiktajam regulējumam, VID pēc personas iesnieguma saņemšanas vērsās VVD, lai saņemtu atzinumu par preču iznīcināšanas vietu. Saskaņā ar noteikumu projektā iekļauto regulējumu, personai vairs nebūs nepieciešams vēsties pie VVD, lai saskaņotu iznīcināšanas vietu. Persona pirms preču pieteikšanas iznīcināšanai pati noskaidro tai izdevīgāko preču iznīcināšanas vietu un komersantu, kuram ir atbilstoša piesārņojošas darbības atļauja. Tādejādi persona var brīvi rīkoties patstāvīgi, ja tai jau ir sadarbība ar šādu komersantu, vai arī vērsties VVD pēc izziņas par iespējamām preču iznīcināšanas vietām, no kurām persona var izvēlēties sev izdevīgāko. Līdzšinējā praksē VVD sniedza atzinumu par preču iznīcināšanas vietu vidēji 6 – 20 darba dienu laikā pēc VID pieprasījuma saņemšanas.Lai mazinātu administratīvo slogu gan privātpersonām, gan pārvaldes iestādēm, VVD plāno ievietot savā tīmekļa vietnē [www.vvd.gov.lv](http://www.vvd.gov.lv) visbiežāk iznīcināšanai pakļauto preču grupu iespējamo iznīcināšanas vietu sarakstus. Ņemot vērā minēto, noteikumu projektā vairs netiek paredzēts, ka personai VID būtu iesniedzama VVD izsniegta izziņa par preču iznīcināšanas vietu.Noteikumu projekta 12. un 14.punktā minētos dokumentus persona iesniedz VID saskaņā ar Regulas Nr.2015/2446 163.pantu.Regulas Nr.952/2013 211.panta 1.punkta a) apakšpunkts paredz, ka muitas dienestu atļauja ir vajadzīga, lai izmantotu ievešanas pārstrādei vai izvešanas pārstrādei procedūru, pagaidu ievešanas procedūru vai galapatēriņa procedūru. Saskaņā ar Regulas Nr.952/2013 5.panta 37.punkta c) apakšpunktu preču iznīcināšana ir preču pārstrādes darbības veids. Noteikumu projekta 13.punktā paredzēts, ka persona, lai saņemtu atļauju iznīcināt Regulas Nr.2015/2446 71-02. pielikumā minētās paaugstināta riska preces un produktus, iesniedz VID pieteikumu Savienības Muitas kodeksa Muitas lēmumu sistēmā, izmantojot Muitas likuma 13.panta pirmajā daļā minēto Valsts ieņēmumu dienesta Elektroniskās deklarēšanas sistēmu (EDS). Pēc atļaujas saņemšanas persona noformē muitas deklarāciju.Regulas Nr.2015/2446 71-02. pielikumā minētās paaugstināta riska preces un produkti ir tādas vīnu nozares preces kā svaigas vīnogas vīna ražošanai, vīnogu sula, ES ražoti vīni (izņemot tādi, kas aizsargāti ar cilmes vietas nosaukumu vai vīni ar ģeogrāfiskās izcelsmes norādi), nedenaturēts vai denaturēts etilspirts un citi spirti, rums tilpumā līdz 2 litri, neapstrādāta tabaka un tabakas atkritumi, zivis un zivju izstrādājumi (izņemot tādi uz kuriem attiecas daļēja autonoma apturēšana vai autonoma kvota), kā arī liellopu un teļa gaļas, cūkgaļas, aitas gaļas un kazas gaļas, olu, mājputnu gaļas, biškopības produktu, labības, rīsu, cukura, olīveļļas, piena un piena produktu nozaru preces, kas minētas Padomes Regulas (ES) Nr. 1308/2013 I pielikuma attiecīgajā daļā.Noteikuma projekta 15.punktā minēto informācija par muitas amatpersonu klātbūtni iznīcināšanas procesā VID personai paziņo elektroniski Elektroniskās muitas datu apstrādes sistēmā.Noteikumu projekta 16.punkts paredz, ka persona 30 dienu laikā pēc preču iznīcināšanas saskaņā ar Regulas Nr. 952/2013 175.pantu sagatavo izpildes dokumentu un kopā ar atkritumu pārstrādes uzņēmuma izziņa par preču iznīcināšanas pabeigšanu iesniedz VID. Gadījumos, ja preču iznīcināšanā piedalās muitas amatpersona, tad preču iznīcināšanas izpildes dokumentu sastāda muitas amatpersona. Minētais dokuments tiek sagatavots divos eksemplāros, no kuriem vienu uzglabā VID, bet otru nodod glabāšanā personai. Šajā gadījumā Regulas Nr. 952/2013 175.pantā minētais izpildes dokuments nav jāiesniedz. Atkritumiem vai lūžņiem, kas būs radušies pēc attiecīgo preču iznīcināšanas, jāpiemēro nākamā muitas procedūra. 4) Regulas Nr.952/2013 199.pants noteic, ka no ārpussavienības precēm un precēm, kas pakļautas galapatēriņa procedūrai, procedūras izmantotājs vai attiecīgā gadījumā preču valdītājs ar muitas dienestu iepriekšēju atļauju var atteikties par labu valstij. Ņemot vērā minēto, noteikumu projekta 3.nodaļā (18.–21.punktā) tiek noteikta kārtība, kādā persona, kas ir preču īpašnieks, tā pilnvarotā persona, valdītājs (turpmāk – persona), iesniedz iesniegumu VID par atteikšanos no precēm par labu valstij (turpmāk – Iesniegums). Personai, atsakoties no preces par labu valstij, jāiesniedz VID Iesniegums un preču pavaddokumenti papīra formā vai elektroniska dokumenta veidā, vai izmantojot VID Elektroniskās deklarēšanas sistēmu.Personas Iesniegumā norāda visu aktuālo informāciju par preci, proti, preču īpašnieku vai valdītāju, vai tā pilnvaroto personu preču saņēmēju, preču veidu, Kombinētās nomenklatūras kodu, daudzumu (bruto un neto svaru), vērtību, pavaddokumenta reģistra numuru.Tāpat saskaņā ar noteikuma projekta 20.punktu persona Iesniegumam pievieno kompetentās iestādes dokumentu, ja precēm ir nepieciešama kontrole vai atļauja, vai atzinums to atbilstībai obligātajām nekaitīguma un drošuma prasībām. |
| 3. | Projekta izstrādē iesaistītās institūcijas | VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura persona, kura ir preču īpašnieks vai preču valdītājs un kura piesaka preču iznīcināšanu vai atteikšanos no precēm par labu valstij vai kura piemēro preču iznīcināšanu pēc muitas iestādes pieprasījuma. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Noteikumu projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Finanšu ministrija |
| 3. | Cita informācija | Nav |
|  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 9.oktobra Regula Nr.952/2013 (ES), ar ko izveido Savienības Muitas kodeksu.Komisijas 2015.gada 28.jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem.2015.gada 17.decembra Deleģētās regulas (ES) Nr.2016/341, ar ko papildina Eiropas Parlamenta un Padomes regulu (ES) Nr.952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu Nr.2015/2446. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
|  |  |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 9.oktobra Regula Nr.952/2013 (ES), ar ko izveido Savienības Muitas kodeksu.Komisijas 2015.gada 28.jūlija Deleģētā regula (ES) Nr.2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem.2015.gada 17.decembra Deleģētās regulas (ES) Nr.2016/341, ar ko papildina Eiropas Parlamenta un Padomes regulu (ES) Nr.952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu Nr.2015/2446. |
| A | B | C | D |
| Regulas Nr.952/2013 197.pants | Noteikumu projekta 3.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.952/2013 198.pants  | Noteikumu projekta 3. - 5.punkts | Tiek ieviests pilnībā  | Nacionālais tiesību akts paredz regulējumu, kas attiecināms uz Regulas 198.panta 1.punkta b) apakšpunkta ceturtajā ievilkumā minēto. |
| Regulas Nr.952/2013 22.panta 3.punkts | Noteikumu projekta 6.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2015/2446 71-02 pielikums | Noteikumu projekta 13.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2015/2446 163.pants | Noteikumu projekta 4.4. un 14.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.952/2013 199.pants | Noteikumu projekta 21.punkts | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
|  |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |
|  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par MK noteikumu projekta izstrādes uzsākšanu 2016.gada 5.februārī Finanšu ministrijas tīmekļvietnē sadaļā “Sabiedrības līdzdalība”.VID tīmekļa vietnē publicēta informācija par preču iznīcināšanas kārtību un iesniedzamiem dokumentiem. |
| 2. | Sabiedrības līdzdalība projekta izstrādē | Noteikumu projekts un tā anotācija tika nosūtīts Latvijas Tirdzniecības un rūpniecības kamerai, Latvijas Tranzīta biznesa asociācijai, Latvijas Loģistikas asociācijai, Latvijas Nacionālajai kravas ekspeditoru un loģistikas asociācijai un Latvijas Darba devēju konfederācijai.Projekta izstrādes un saskaņošanas gaitā tika iesaistītas gan valsts gan nevalstiskās institūcijas.  |
| 3. | Sabiedrības līdzdalības rezultāti | Par noteikumu projektu atzinumu sniedza Latvijas Darba devēju konfederācija, Latvijas Tranzīta biznesa asociācija, Latvijas loģistikas asociācija. |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepaplašina un nesašaurina valsts pārvaldes funkcijas. Projekta izpilde tiks nodrošināta esošo VID funkciju un cilvēkresursu ietvaros. Jaunas institūcijas netiek veidotas, netiek paredzēta esošo institūciju likvidācija vai reorganizācija. |
| 3. | Cita informācija | Nav |

Finanšu ministre D.Reizniece-Ozola

Tomiņa 67095566

irita.tomina@fm.gov.lv